Берлінскі міжнародны псіхааналітычны ўніверсітэт

Берлінскі міжнародны псіхааналітычны ўніверсітэт (ням.: International Psychoanalytic University Berlin) — нямецкая прыватная вышэйшая навучальная ўстанова з сядзібай у Берліне. Агульная характарыстыка Берлінскі міжнародны псіхааналітычны ўніверсітэт быў акрэдытаваны 27 лістапада 2014 года. Ён адпавядае навуковым стандартам ВНУ. Але з-за абмежаванага кола прадметаў і дысцыплін ён не адпавядае стандартам, якія прад’яўляюцца да класічнага ўніверсітэта. Паспяховая рэакрэдытацыя таксама адбылася ў красавіку 2020 года. Універсітэт быў афіцыйна зарэгістраваны гарадскім саветам Берліна як незалежны (прыватны) універсітэт. Гэта азначае, што ступені, атрыманыя на ўсіх курсах гэтай ВНУ, юрыдычна эквівалентныя тым, што атрымліваюцца ў любым іншым нямецкім універсітэце. Навучальныя праграмы бакалаўрскіх і магістарскіх праграм па спецыяльнасці «Псіхалогія» забяспечваюць агульнапрызнаныя перадумовы для наступнага атрымання кваліфікацыі псіхатэрапеўта. Ступені бакалаўра і магістра псіхалогіі гэтай установы былі сертыфікаваныя акрэдытацыйным агенцтвам «ACQUIN», якое сертыфікавана Нямецкім саветам па акрэдытацыі. Зноскі Спасылкі На Вікісховішчы ёсць медыяфайлы па тэме Берлінскі міжнародны псіхааналітычны ўніверсітэт Афіцыйная інтэрнэт-старонка ўстановы